ปลัดกระทรวงแรงงาน พร้อมเดินหน้าเข้มงวดจับกุมแรงงานต่างด้าวที่ทำงานในประเทศไทยผิดกฎหมายอย่างจริงจัง
ปลัดกระทรวงแรงงาน  เปิดเผยยอดรวมการลงทะเบียนแรงงานต่างด้าวเข้าระบบกว่า 1 ล้านคน พร้อมเดินหน้าเข้มงวดจับกุมแรงงานต่างด้าวที่ทำงานในประเทศไทยผิดกฎหมายอย่างจริงจัง

นายจรินทร์ จักกะพาก  ปลัดกระทรวงแรงงาน กล่าวว่า  ที่ผ่านมามีแรงงานต่างด้าวเข้ามาทำงานในประเทศไทยเป็นจำนวนมาก  โดยเฉพาะแรงงานต่างด้าวสัญชาติกัมพูชา ลาว เมียนมา ซึ่งส่วนใหญ่เข้ามาผิดกฎหมาย ส่งผลให้รัฐบาลมีมาตรการจัดระเบียบแรงงานที่จะเข้ามาทำงานในประเทศไทยให้ถูกกฎหมาย ด้วยการเปิดศูนย์บริการเบ็ดเสร็จ One Stop Service เพื่อจัดทำทะเบียนประวัติและพิสูจน์สัญชาติ ล่าสุดหลังจากปิดศูนย์บริการเบ็ดเสร็จ One Stop Service พบว่ามีแรงงานต่างด้าว 3 สัญชาติมาดำเนินการเข้าสู่ระบบ ทั้งระยะที่ 1 และระยะที่ 2 รวมทั้งหมดจำนวน 1 ล้าน 1 แสนคน  เหลืออีกกว่า 950 คนที่ยังไม่มาเข้าระบบ  ซึ่งในจำนวนดังกล่าว หากพบเข้ามาทำงานในประเทศไทย จะต้องถูกดำเนินคดีตามกฎหมายทั้งนายจ้างและลูกจ้าง  พร้อมกันนี้ ยังได้ขอบคุณทุกหน่วยงานที่ร่วมแรงร่วมใจปราบปรามกาารค้ามนุษย์ ทำให้ประเทศไทยเลื่อนอันดับการค้ามนุษย์ของไทยดีขึ้นสู่เทียร์ 2  เน้นย้ำนายจ้างและลูกจ้างที่ดำเนินการถูกต้องตามกฎหมาย จะได้รับการคุ้มครองตามหลักสิทธิมนุษยชน

 ปลัดกระทรวงแรงงาน ยังกล่าวถึงการวางมาตรการปัญหาแรงงานต่างด้าวผิดกฎหมายในระยะยาว ว่าจะนำฐานข้อมูลแรงงานที่ได้มีการเชื่อมโยงฐานข้อมูลจากหน่วยงานต่างๆ มาพิจารณา พร้อมวิเคราะห์  เพื่อนำมาปรับใช้และพัฒนาแรงงานไทยทำให้เข้าสู่ตลาดแรงงานได้อย่างมีศักดิ์ศรี  มีทักษะ จะเป็นประโยชน์ต่อการพัฒนาประเทศ